SAMART คว้างานจัดหา-จ้างก่อสร้างสถานีไฟฟ้าแรงสูง 115 kV สิงห์บุรี มูลค่ารวม 360 ลบ.
SAMART คว้างานจัดหา-จ้างก่อสร้างสถานีไฟฟ้าแรงสูง 115 kV สิงห์บุรี มูลค่ารวม 360 ลบ.
10 มิ.ย. 2562

บริษัท สามารถคอร์ปอเรชั่น จำกัด (มหาชน) หรือ SAMART เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท เทด้า จํากัด ซึ่งเป็นบริษัทย่อยที่บริษัทฯ ถือหุ้นทางอ้อมผ่าน บริษัท สามารถ ยู-ทรานส์ จํากัด 94.35% ได้ลงนามในหนังสือยืนยันการว่าจ้างจัดหา และจ้างก่อสร้างสถานีไฟฟ้าแรงสูง 115 kV สิงห์บุรี สําหรับโครงการปรับปรุงและขยายระบบไฟฟ้าที่เสื่อมสภาพตามอายุการใช้งานระยะที่ 2
อีกทั้ง แผนงานติดตั้งระบบดับเพลิงสถานีไฟฟ้าแรงสูง ระยะที่ 3 กับการไฟฟ้าฝ่ายผลิตแห่งประเทศไทย เมื่อวันที่ 5 มิ.ย. 2562 มูลค่าสัญญาก่อสร้างรวม 358,131,475.11 บาท (คํานวณตามอัตราแลกเปลี่ยน ณ วันเปิดซองราคา) กําหนดการก่อสร้างแล้วเสร็จภายในวันที่ 4 มิ.ย. 2565 การรับรู้รายได้เป็นไปตามสัดส่วนความสําเร็จของงาน